У той перадсвяточны дзень у адным з адміністрацыйных будынкаў Ашмянскай мытні панавала нязвыклая для гэтай установы мітусня. Тут вяліся апошнія прыгатаванні да ўрачыстага мерапрыемства, прымеркаванага да 70-годдзя перамогі савецкага народа ў Вялікай Айчыннай вайне. На строгай прыгожай форме супрацоўнікаў з’явіліся “кветкі Перамогі”. З хваляваннем чакалі яны сустрэчы з ветэранамі.